pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.อนุมัติมาตรการอัตราค่าโดยสารสูงสุด 20 บาท ตลอดสาย รถไฟชานเมืองสายสีแดง สายนครวิถี (กรุงเทพอภิวัฒน์ – ตลิ่งชัน) และสายธานีรัถยา (กรุงเทพอภิวัฒน์ – รังสิต)
วันจันทร์ที่ 16 ตุลาคม 2566
16/10/2566
ครม.อนุมัติมาตรการอัตราค่าโดยสารสูงสุด 20 บาท ตลอดสาย รถไฟชานเมืองสายสีแดง สายนครวิถี (กรุงเทพอภิวัฒน์ – ตลิ่งชัน) และสายธานีรัถยา (กรุงเทพอภิวัฒน์ – รังสิต)
ครม.อนุมัติมาตรการอัตราค่าโดยสารสูงสุด 20 บาท ตลอดสาย รถไฟชานเมืองสายสีแดง สายนครวิถี (กรุงเทพอภิวัฒน์ – ตลิ่งชัน) และสายธานีรัถยา (กรุงเทพอภิวัฒน์ – รังสิต) และรถไฟฟ้ามหานคร สายฉลองรัชธรรม (สายสีม่วง) เพื่อช่วยลดภาระค่าครองชีพให้แก่ประชาชน
วันนี้ (16 ตุลาคม 2566) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีอนุมัติ มาตรการอัตราค่าโดยสารสูงสุด 20 บาท ตลอดสาย ตามนโยบายรัฐบาล สําหรับรถไฟชานเมืองสายสีแดง สายนครวิถี (กรุงเทพอภิวัฒน์ – ตลิ่งชัน) และสายธานีรัถยา (กรุงเทพอภิวัฒน์ – รังสิต) ของการไฟแห่งประเทศไทย และรถไฟฟ้ามหานคร สายฉลองรัชธรรม (สายสีม่วง) ของการไฟฟ้าขนส่งมวลชนแห่งประเทศไทย เพื่อช่วยลดภาระค่าครองชีพให้แก่ประชาชน ดังนี้
1.อนุมัติมาตรการอัตราค่าโดยสารรถไฟชานเมืองสายสีแดง 20 เฉพาะสายนครวิถี (กรุงเทพอภิวัฒน์ – ตลิ่งชัน) และสายธานีรัถยา (กรุงเทพอภิวัฒน์ – รังสิต) (เริ่มต้นเมื่อระบบมีความพร้อม จนถึงวันที่ 30 พฤศจิกายน 2567)
2.เห็นชอบหลักการมาตรการอัตราค่าโดยสารรถไฟฟ้ามหานคร สายฉลองรัชธรรม (สายสีม่วง) สูงสุด 20 บาท ตามนโยบายรัฐบาล (เริ่มต้นเมื่อระบบมีความพร้อม จนถึงวันที่ 30 พฤศจิกายน 2567)
3.ให้กระทรวงคมนาคมประเมินผลการดําเนินมาตรการเป็นรายปี โดยพิจารณาจากปัจจัยต่าง ๆ ที่เกี่ยวข้อง อาทิ ปริมาณผู้โดยสารและรายได้ ซึ่งจะส่งผลต่อภาระการชดเชยจากภาครัฐและคํานึงถึงความสะดวกสบายในการเดินทางและการช่วยลดภาระค่าใช้จ่ายในการเดินทางของประชาชน เพื่อใช้ประกอบการพิจารณาดําเนินมาตรการดังกล่าวในปีถัดไป
"การดําเนินการตามมาตรการอัตราค่าโดยสารสูงสุด 20 บาท ตลอดสาย ตามนโยบายรัฐบาลสําหรับรถไฟชานเมืองสายสีแดง สายนครวิถี (กรุงเทพอภิวัฒน์ – ตลิ่งชัน) และสายธานีรัถยา (กรุงเทพอภิวัฒน์ – รังสิต) ของการรไฟแห่งประเทศไทย และรถไฟฟ้ามหานคร สายฉลองรัชธรรม (สายสีม่วง) ของการไฟฟ้าขนส่งมวลชนแห่งประเทศไทย จะเป็นการสนับสนุนให้ประชาชนหันมาใช้บริการสาธารณะลดภาระค่าใช้จ่ายในการเดินทางให้กับประชาชน ลดภารวะมลพิษ และการใช้พลังงานภายในประเทศ สนับสนุนให้เกิดการหมุนเวียนทางเศรษฐกิจในระดับมหภาคจากการเพิ่มการเดินทางของประชาชนเพื่อกระตุ้นเศรษฐกิจ เพื่อยกกระดับคุณภาพชีวิตของประชาชนให้เท่าเทียมในการเข้าถึงระบบส่งสาธารณะ" นายคารม ย้ํา
รัฐบาลไทย-ข่าวทำเนียบรัฐบาล-กรมทางหลวงชนบท จัดเจ้าหน้าที่ลาดตระเวนเฝ้าระวังติดตามสถานการณ์อุทกภัยในพื้นที่ภาคตะวันออกเฉียงเหนือ
วันจันทร์ที่ 16 ตุลาคม 2566
กรมทางหลวงชนบท จัดเจ้าหน้าที่ลาดตระเวนเฝ้าระวังติดตามสถานการณ์อุทกภัยในพื้นที่ภาคตะวันออกเฉียงเหนือ
เพื่อเข้าช่วยเหลือและอํานวยความสะดวกปลอดภัยให้กับประชาชน
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 5 (นครราชสีมา) พร้อมด้วยแขวงทางหลวงชนบทในสังกัด (ขทช.) ประกอบด้วย ขทช.นครราชสีมา ขทช.ชัยภูมิ ขทช.บุรีรัมย์ ขทช.สุรินทร์ และหมวดบํารุงทางหลวงชนบทในสังกัด เตรียมพร้อมเฝ้าระวังสถานการณ์อุทกภัยในพื้นที่โครงข่ายทางหลวงชนบทที่อยู่ในความรับผิดชอบ โดยจัดเจ้าหน้าที่ชุดลาดตระเวนเฝ้าระวังติดตามสถานการณ์อย่างใกล้ชิด รวมทั้งได้เตรียมป้ายเตือน ป้ายแนะนํา และอุปกรณ์อํานวยความปลอดภัย เพื่อเข้าช่วยเหลือและบรรเทาความเดือดร้อนให้ประชาชนเดินทางได้สะดวกปลอดภัยอย่างทันท่วงที ทั้งนี้ ทช. จะติดตามสถานการณ์อุทกภัยทั่วทุกภูมิภาคอย่างต่อเนื่อง หากในพื้นที่เกิดอุทกภัยจะรายงานให้ประชาชนได้รับทราบเป็นระยะ และขอความร่วมมือประชาชนโปรดระมัดระวังในการใช้รถใช้ถนนเป็นพิเศษและโปรดสังเกตป้ายเตือน สามารถแจ้งเหตุอุทกภัยได้ที่แขวงทางหลวงชนบททั่วประเทศหรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-​สมเด็จพระกนิษฐาธิราชเจ้า กรมสมเด็จเทพรัตนราชสุดาฯ สยามบรมราชกุมารี ทรงเปิดงานวันอาหารโลก 2566
วันจันทร์ที่ 16 ตุลาคม 2566
​สมเด็จพระกนิษฐาธิราชเจ้า กรมสมเด็จเทพรัตนราชสุดาฯ สยามบรมราชกุมารี ทรงเปิดงานวันอาหารโลก 2566
​สมเด็จพระกนิษฐาธิราชเจ้า กรมสมเด็จเทพรัตนราชสุดาฯ สยามบรมราชกุมารี ทรงเปิดงานวันอาหารโลก 2566 ภายใต้แนวคิด "Water is Life, Water is Food. Leave no one behind"
สมเด็จพระกนิษฐาธิราชเจ้า กรมสมเด็จเทพรัตนราชสุดาฯ สยามบรมราชกุมารี ทรงกรุณาโปรดเกล้าโปรดกระหม่อม เสด็จพระราชดําเนินไปทรงเปิดงานวันอาหารโลก 2566 (World Food Day 2023) ภายใต้แนวคิด "Water is Life, Water is Food. Leave no one behind" หรือ "น้ําคือชีวิต น้ําคืออาหาร ไม่ทิ้งใครไว้ข้างหลัง เพื่อให้ประชากรโลกตระหนักถึงความสําคัญ
ของทรัพยากรน้ํา และการเข้าถึงน้ําอย่างเท่าเทียม" โดยมี ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ นายจง จิน คิม ผู้ช่วยผู้อํานวยการใหญ่และผู้แทนเอฟเอโอประจําภูมิภาค เอเชียและแปซิฟิก และผู้บริหารกระทรวงเกษตรและสหกรณ์ ร่วมรับเสร็จ ณ ห้องประชุมใหญ่ สํานักงานองค์การอาหารและเกษตรแห่งสหประชาชาติ (เอฟ เอ โอ) ประจําภูมิภาค เอเชียและแปซิฟิก ถนนพระอาทิตย์ กรุงเทพฯ
ในโอกาสนี้ สมเด็จพระกนิษฐาธิราชเจ้า กรมสมเด็จเทพรัตนราชสุดาฯ สยามบรมราชกุมารี ในฐานะฑูตพิเศษด้านการขจัดความอดอยากหิวโหย (FAO Special Ambassador for Zero Hunger) ประจําปี 2565 - 2567 ทรงรับฟังปาฐกถาพิเศษ ด้านการจัดการน้ําในภูมิภาคเอเชียและแปซิฟิก พร้อมทั้งเยี่ยมชมนิทรรศการ เรื่อง “การเลี้ยงควายปลักและระบบนิเวศในพื้นที่ชุ่มน้ําทะเลน้อย” พื้นที่มรดกทางการเกษตรโลกแห่งแรกของประเทศไทย เมื่อวันที่ 3 พฤศจิกายน 2565 ซึ่งประเทศไทยได้รับการสนับสนุนจากองค์การอาหารและการเกษตรแห่งสหประชาชาติ (Food and Agriculture Organization: FAO) ภายใต้โครงการความร่วมมือระหว่างไทยกับเอฟ เอ โอ “Capacity Building and Assessment of Potential Nationally and Globally Important Agricultural Heritage System (NIAHS and GIAHS) in Thailand ในปี พ.ศ 2560
ทั้งนี้ วันอาหารโลก เกิดขึ้นในปี 2539 และตรงกับวันที่ 16 ตุลาคม ของทุกปี ซึ่งเป็นวันก่อตั้ง เอฟ เอ โอ โดยวันอาหารโลกจัดขึ้นเพื่อกระตุ้นให้เกิดความตระหนัก และเกิดความร่วมมือของทุกภาคส่วนในการแก้ไขปัญหาความอดอยาก หิวโหย และทุพโภชนาการ
รัฐบาลไทย-ข่าวทำเนียบรัฐบาล-คณะรัฐมนตรีรับทราบรายงานผลการเดินทางเยือนสาธารณรัฐประชาชนจีน
วันจันทร์ที่ 16 ตุลาคม 2566
16/10/2566
คณะรัฐมนตรีรับทราบรายงานผลการเดินทางเยือนสาธารณรัฐประชาชนจีน
คณะรัฐมนตรีรับทราบรายงานผลการเดินทางเยือนสาธารณรัฐประชาชนจีน
วันนี้ (16 ตุลาคม 2566)นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า คณะรัฐมนตรีรับทราบรายงานผลการเดินทางเยือนสาธารณรัฐประชาชนจีนของ
1. นายภูมิธรรม เวชชยชัย รองนายกรัฐมนตรีและรัฐมนตรีว่าการกระทรวงพาณิชย์ (พณ.) เพื่อเข้าร่วมและกล่าวสุนทรพจน์ในพิธีเปิดงานแสดงสินค้า CAEXPO ครั้งที่ 20 ณ นครหนานหนิง เขตปกครองตนเองกว่างซีจ้วง จีน ระหว่างวันที่ 15-18 กันยายน 2566 และได้เยี่ยมชมงาน CAEXPO ซึ่งมีผู้ประกอบการ SMEs ไทยเข้าร่วมจัดแสดงสินค้าจํานวน 76 บริษัท สร้างมูลค่ากว่า 150 ล้านบาท นอกจากนี้ยังได้เยี่ยมชมคูหานิทรรศการเมืองพี่เมืองน้อง (Sister City) ศูนย์รวบรวมสินค้าดีเด่นจีน-อาเซียน โดยรองนายกรัฐมนตรีและรัฐมนตรีว่าการกระทรวงพาณิชย์ (พณ.) ยังได้พบหารือกับประธานเขตปกครองตนเองกว่างซีจ้วง พร้อมนําเสนอเรื่องการเปิดกว้างของระบบเศราฐกิจในภูมิภาคของจีน ซึ่งเป็นแนวคิดการแลกเปลี่ยนข้อมูลระเบียบ กฎเกณฑ์ต่างๆ มาพิจารณาในชั้นต่อไป
2. นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดศ.) เข้าร่วมการประชุม National ICT Roundtable ภายใต้งาน Huawei Connect 2023 ระหว่างวันที่ 19-21 กันยายน 2566 ณ นครเซี่ยงไฮ้ จีน โดยไทยได้ร่วมนําเสนอและแลกเปลี่ยนข้อมูล ภายใต้หัวข้อ Digital Transformation in Government: Insights from Thailand โดยนโยบายสําคัญที่กําลังผลักดัน คือ นโยบาย Go Cloud First มุ่งเน้นการบูรณาการเทคโนโลยีคลาวด์กับการดําเนินงานของภาครัฐ นอกจากนี้ยังได้หารือกับผู้บริหาร บจก. หัวเว่ย เทคโนโลยี่ โดยไทยเน้นย้ําการผลักดันการเปลี่ยนผ่านไปสู่รัฐบาลดิจิทัล และได้ประกาศนโยบาย Go Cloud First ที่เน้นสร้างระบบคลาวด์ที่มีมาตรฐานในการดูแลข้อมูล ทั้งนี้ รมว.ดศ. ยังได้เยี่ยมชมนิทรรศการภายในงาน Huawei Connect 2023 เช่น การเปลี่ยนแปลงเมืองสู่ดิจิทัล การให้บริการภาครัฐแบบ One-Stop และอุตสาหกรรมรถยนต์
รัฐบาลไทย-ข่าวทำเนียบรัฐบาล-บริษัท รถไฟฟ้า ร.ฟ.ท. จำกัด ปรับค่าโดยสารรถไฟฟ้าสายสีแดง 20 บาท ตลอดสาย
วันจันทร์ที่ 16 ตุลาคม 2566
บริษัท รถไฟฟ้า ร.ฟ.ท. จํากัด ปรับค่าโดยสารรถไฟฟ้าสายสีแดง 20 บาท ตลอดสาย
ตามนโยบายของรัฐบาล เริ่ม 16 ต.ค. 66
บริษัท รถไฟฟ้า ร.ฟ.ท. จํากัด ปรับอัตราค่าโดยสารรถไฟฟ้าชานเมืองสายสีแดง 20 บาท ตลอดสาย เพื่อตอบสนองตามนโยบายของรัฐบาล เริ่ม 16 ตุลาคม 2566
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด หรือผู้ให้บริการรถไฟฟ้าชานเมืองสายสีแดง เปิดเผยว่า ตามที่ประชุม คณะกรรมการการรถไฟแห่งประเทศไทย ได้มีมติเห็นชอบให้รถไฟฟ้าชานเมืองสายสีแดง ทั้ง 2 เส้นทาง ได้แก่ สายธานีรัถยา ช่วงสถานีกลางกรุงเทพอภิวัฒน์ - สถานีรังสิต และสายนครวิถี ช่วงสถานีกลางกรุงเทพอภิวัฒน์ - สถานีตลิ่งชัน รวมระยะทาง 41 กิโลเมตร กําหนดอัตราค่าโดยสารรถไฟฟ้าสายสีแดง 20 บาทตลอดสาย หรือเริ่มต้น 12 บาท สูงสุดไม่เกิน 20 บาท ตามนโยบายของรัฐบาล โดยจะเริ่มวันจันทร์ที่ 16 ตุลาคม 2566 ทั้งนี้ หลังจากปรับค่าโดยสารรถไฟฟ้า 20 บาทตลอดสาย ซึ่งจะมีการประเมินโครงการเป็นรายปี เพื่อประเมินผลการดําเนินงาน ทั้งด้านตัวเลขผู้โดยสาร รายได้ รวมถึงจุดคุ้มทุนที่ไม่ต้องชดเชยรายได้ในอนาคต เพื่อเสนอกระทรวงคมนาคม กระทรวงการคลัง และคณะรัฐมนตรีพิจารณาต่อไป
อย่างไรก็ตาม ปัจจุบันรถไฟฟ้าสายสีแดงมีปริมาณผู้โดยสาร อยู่ที่ประมาณ 25,000 คนต่อวัน ซึ่งคาดว่านโยบายรถไฟฟ้า 20 บาทตลอดสายของรัฐบาล จะช่วยให้ปริมาณผู้โดยสารเพิ่มสูงขึ้นไม่น้อยกว่า ร้อยละ 20 และคาดว่าจะเพิ่มสูงขึ้นอย่างต่อเนื่อง ซึ่งนโยบายดังกล่าว จะช่วยส่งเสริมให้ประชาชนที่ใช้รถยนต์หันมาใช้บริการระบบรถไฟฟ้าตลอดจนระบบขนส่งสาธารณะมากขึ้น เพื่อแก้ปัญหาการจราจรติดขัด ช่วยลดการใช้พลังงาน ลดมลพิษทางอากาศ ทําให้เกิดประโยชน์ด้านการขนส่ง และด้านอื่นๆ เช่น ลดระยะเวลาการเดินทางบนท้องถนน ช่วยลดปัญหาปริมาณฝุ่น PM 2.5 ช่วยลดภาระค่าใช้จ่ายในการเดินทางของประชาชน ลดค่าใช้จ่ายทางสุขภาพของประชาชน รวมถึงลดการเกิดอุบัติเหตุทางถนน เป็นต้น
ทั้งนี้รายละเอียดเงื่อนไขค่าโดยสารนั้น กําหนดอัตราค่าโดยสารรถไฟฟ้าสายสีแดง อัตราสูงสุดไม่เกิน 20 บาทตลอดสาย (จากอัตราค่าโดยสารปัจจุบัน สูงสุด 42 บาท) ตลอดระยะเวลาเปิดให้บริการ ตั้งแต่ 05.00 น. – 24.00 น. ผู้โดยสารทั่วไปที่เดินทางตามระยะทางที่มีมูลค่าไม่เกิน 20 บาท ชําระค่าโดยสารตามจริง สําหรับผู้โดยสารที่ได้รับสิทธิ์ลดหย่อน ที่เดินทางตามระยะทางมีมูลค่าการเดินทางมากกว่า 20 บาท ชําระค่าเดินทางเพียง 20 บาทเท่านั้น และผู้โดยสารที่ได้รับสิทธิ์ลดหย่อนที่เดินทางตามระยะทางมีมูลค่าเดินทางไม่เกินราคา 20 บาท คงได้รับสิทธิ์ลดหย่อนตามปกติ ทั้งนี้ เด็ก ผู้สูงอายุ และพระภิกษุ ยังคงได้รับส่วนลด 50% ส่วนนักเรียนและนักศึกษา ยังคงได้รับส่วนลด 10% จากอัตราค่าโดยสารเดิม โดยจะมีมูลค่าการเดินทางสูงสุดไม่เกิน 20 บาท แต่สําหรับผู้ที่ถือบัตรโดยสารประเภทบัตรเหมาจ่าย” TRANSIT PASS RED LINE X BMTA ที่เดินทางด้วยรถไฟชานเมืองสายสีแดง และรถโดยสาร ขสมก. จะไม่ได้รับสิทธิ์เข้าร่วมในโครงการดังกล่าว ผู้โดยสารสามารถอยู่ในระบบรถไฟฟ้าได้ไม่เกิน 120 นาที หากอยู่ในระบบเกินกว่าระยะเวลาที่กําหนด จะคิดค่าธรรมเนียมอยู่เกินเวลาตามอัตราค่าโดยสารสูงสุด คือ 42 บาท
ส่วนบริการลูกค้า 1690 ตลอด 24 ชั่วโมง หรือ www.srtet.co.th
และสามารถติดตามข่าวสารของบริษัทฯ ได้ทั้งช่องทาง Facebook , Twitter , Instagram Youtube , Tiktok ในชื่อ “RED Line SRTET”
รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-ครม. มีมติอนุมัติยกเว้นมติคณะรัฐมนตรีเมื่อวันที่ 3 พ.ย. 52 และวันที่ 12 พ.ค. 58 เกี่ยวกับเรื่อง มาตรการอนุรักษ์พื้นที่ชุ่มน้ำ สำหรับพื้นที่ที่ดินสาธารณประโยชน์ แปลง “ทุ่งหนองแด"
วันจันทร์ที่ 16 ตุลาคม 2566
16/10/2566
ครม. มีมติอนุมัติยกเว้นมติคณะรัฐมนตรีเมื่อวันที่ 3 พ.ย. 52 และวันที่ 12 พ.ค. 58 เกี่ยวกับเรื่อง มาตรการอนุรักษ์พื้นที่ชุ่มน้ํา สําหรับพื้นที่ที่ดินสาธารณประโยชน์ แปลง “ทุ่งหนองแด"
ครม. มีมติอนุมัติยกเว้นมติคณะรัฐมนตรีเมื่อวันที่ 3 พ.ย. 2552 และวันที่ 12 พ.ค. 2558 เกี่ยวกับเรื่อง มาตรการอนุรักษ์พื้นที่ชุ่มน้ํา สําหรับพื้นที่ที่ดินสาธารณประโยชน์ แปลง “ทุ่งหนองแด” ต.กุดสระ อ.เมือง จ.อุดรธานี
วันที่ 16 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี มีมติอนุมัติยกเว้นมติคณะรัฐมนตรีเมื่อวันที่ 3 พฤศจิกายน 2552 และเมื่อวันที่ 12 พฤษภาคม 2558 เกี่ยวกับเรื่อง มาตรการอนุรักษ์พื้นที่ชุ่มน้ํา สําหรับพื้นที่ที่ดินสาธารณประโยชน์ แปลง “ทุ่งหนองแด” ตําบลกุดสระ อําเภอเมือง จังหวัดอุดรธานี เพื่อให้สามารถเข้าดําเนินงานในพื้นที่ พร้อมส่งมอบพื้นที่ให้แก่สมาคมพืชสวนโลกระหว่างประเทศ (The International Association of Horticultural Produces: AIPH) ซึ่งมีกําหนดการต้องส่งมอบพื้นที่ 6 เดือน ก่อนพิธีเปิดงานในวันที่ 1 พฤศจิกายน 2569 (ต้องส่งมอบพื้นที่ วันที่ 1 พฤษภาคม 2569)
งานมหกรรมพืชสวนโลก จังหวัดอุดรธานี พ.ศ. 2569 จัดขึ้นที่ “ทุ่งหนองแด” ตําบลกุดสระ อําเภอเมืองอุดรธานี จังหวัดอุดรธานี มีพื้นที่จัดงาน 1,030 ไร่ โดยเป็นพื้นที่ชุ่มน้ําตามทะเบียนรายนามพื้นที่ชุ่มน้ําที่มีความสําคัญระดับท้องถิ่น 1,009 ไร่ 25 ตารางวา ซึ่งต้องขอยกเว้นการปฏิบัติตามมาตรการอนุรักษ์พื้นที่ชุ่มน้ํา ตามมติคณะรัฐมนตรีเมื่อวันที่ 3 พฤศจิกายน 2552 และเมื่อวันที่ 12 พฤษภาคม 2558 ก่อนการดําเนินการเข้าเตรียมพื้นที่จัดงานมหกรรมพืชสวนโลก จังหวัดอุดรธานี พ.ศ. 2569
และเพื่อให้การดําเนินการจัดงานมหกรรมพืชสวนโลก จังหวัดอุดรธานี พ.ศ. 2569 เป็นไปอย่างมีประสิทธิภาพ มีความคุ้มค่า เหมาะสม และเกิดประโยชน์สูงสุดเห็นควรให้ กษ. มท. และสสปน. ในฐานะหน่วยงานผู้รับผิดชอบหลักในการจัดงานร่วมกันพิจารณากําหนดแผนบรารจัดการ การบํารุงรักษา และการใช้ประโยชน์จากสิ่งลูกสร้างและพืชพรรณนานาชนิดภายหลังสิ้นสุดมหกรรมพืชสวนโลกให้มีความเหมาะสมเพื่อให้เกิดความคุ้มค่าสูงสุด โดยอาจพัฒนาพื้นที่ดังกล่าวให้เป็นแหล่งท่องเที่ยวเชิงธรรมชาติในรูปแบบสวนพฤกษศาสตร์ (botanic gardens) ประจําจังหวัดในอนาคต
นอกจากนี้ยังได้มอบหมายให้ กรมทรัพยากรน้ํา กษ. พิจารณาดําเนินการร่วมกับ กษ. มท. และหน่วยงานที่เกี่ยวข้องในการสํารวจ ตรวจสอบสภาพพื้นที่ชุ่มน้ํา และปรับปรุงทะเบียนรายนามพื้นที่ชุ่มน้ําที่มีความสําคัญระดับท้องถิ่นในภาพรวมให้เป็นปัจจุบันด้วย
รัฐบาลไทย-ข่าวทำเนียบรัฐบาล-รัฐมนตรีเกษตรฯ รับฟังปัญหากลุ่มเกษตรกรในพื้นที่จังหวัดสมุทรสาคร
วันเสาร์ที่ 28 ตุลาคม 2566
รัฐมนตรีเกษตรฯ รับฟังปัญหากลุ่มเกษตรกรในพื้นที่จังหวัดสมุทรสาคร
รัฐมนตรีเกษตรฯ รับฟังปัญหากลุ่มเกษตรกรในพื้นที่จังหวัดสมุทรสาคร พร้อมเดินหน้ามาตรการระยะสั้น-ระยาวอย่างเป็นรูปธรรม
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์เปิดเผยภายหลังลงพื้นที่ตรวจราชการในพื้นที่จังหวัดสมุทรสาคร เพื่อรับฟังสถานการณ์ด้านประมงและหารือแนวทางแก้ไขปัญหา โดยมีนายผล ดําธรรม ผู้ว่าราชการจังหวัดสมุทรสาครนายเศรษฐเกียรติกระจ่างวงษ์รองปลัดกระทรวงเกษตรและสหกรณ์นางลักขณา พงษ์พานิช เกษตรและสหกรณ์จังหวัดสมุทรสาคร รวมทั้งหัวหน้าส่วนราชการในพื้นที่ กลุ่มเกษตรกรชาวประมง ผู้ประกอบการ และภาคเอกชนที่เกี่ยวข้องเข้าร่วม ณ บ่อปลากะพง นายเฉลิมพล เกิดปั้น หมู่ 5 ตําบลยกกระบัตร อําเภอบ้านแพ้ว จังหวัดสมุทรสาคร ว่า“กระทรวงเกษตรและสหกรณ์ ร่วมกับฝ่ายปกครอง ซึ่งนําโดยผู้ว่าราชการจังหวัดสมุทรสาคร ได้ร่วมรับฟังปัญหาของกลุ่มเกษตรกรในพื้นที่หลายกลุ่มด้วยกัน โดยเรื่องเร่งด่วนที่สามารถสั่งการได้ทันที ได้มอบหมายหน่วยงานที่เกี่ยวข้องดําเนินการ อาทิ1) มอบหมายกรมวิชาการเกษตรเร่งรัดการออกใบรับรองสุขอนามัยพืช (Phyto Certificate)สําหรับกล้วยไม้ที่จําหน่ายในท่าอากาศยานนานาชาติในประเทศไทยเนื่องจากนักท่องเที่ยวจะสามารถซื้อกล้วยไม้ไทย และถือเข้าประเทศปลายทาง โดยมีใบรับรองสุขอนามัยแนบ2) มอบหมายกรมประมงดําเนินการแก้ปัญหาราคาปลากะพงขาวตกต่ํา ซึ่งเป็นผลมาจากการนําเข้าปลากะพงขาวจํานวนมากจากต่างประเทศ ส่งผลกระทบต่อกลไกราคาในประเทศ รวมทั้งขอให้มีการตรวจวิเคราะห์สารตกค้างอย่างเข้มงวดก่อนการอนุญาตนําเข้า รวมถึงการหามาตรการปราบปรามปลาหมอสีคางดํา ที่ทําลายระบบนิเวศ 3)การแก้ไขปัญหาต้นทุนการผลิตสูง จากสาเหตุปุ๋ยแพง ราคาอาหารปลาสูง และค่าแรงงานสูง และ 4) กลุ่มเกษตรกรนาเกลือซึ่งเป็นอาชีพเก่าแก่ของจังหวัดสมุทรสาคร ภายใต้การกํากับดูแลของคณะกรรมการพัฒนาเกลือทะเลไทย โดยจะมีการปรับปรุงคําสั่งแต่งตั้งใหม่ ซึ่ง รมว.กษ. จะเป็นประธานกรรมการในชุดนี้ ทั้งนี้ ได้เตรียมให้จัดประชุมนัดแรกในวันพฤหัสบดีที่ 2 พฤศจิกายนนี้ มีประเด็นการหารือที่สําคัญหลายเรื่อง เช่น การสนับสนุนการแปรรูปสู่ภาคอุตสาหกรรม การสนับสนุนด้านเทคโนโลยี เป็นต้น” ร้อยเอก ธรรมนัส กล่าว
รัฐบาลไทย-ข่าวทำเนียบรัฐบาล-“หมอชลน่าน” เปิดกิจกรรม “เดิน วิ่ง ปั่น ป้องกันอัมพาต” จ.น่าน ดึงพลังคนรุ่นใหม่สร้างความตระหนักโรคหลอดเลือดสมอง
วันเสาร์ที่ 28 ตุลาคม 2566
“หมอชลน่าน” เปิดกิจกรรม “เดิน วิ่ง ปั่น ป้องกันอัมพาต” จ.น่าน ดึงพลังคนรุ่นใหม่สร้างความตระหนักโรคหลอดเลือดสมอง
รัฐมนตรีว่าการกระทรวงสาธารณสุข เปิดงาน “แสงนําใจ ไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ” สนามจังหวัดน่าน ภายใต้แนวคิด “คนรุ่นใหม่ ขับเคลื่อนไทยไร้สโตรค” ตอกย้ําความสําคัญของการออกกําลังกายป้องกันโรค
รัฐมนตรีว่าการกระทรวงสาธารณสุข เปิดงาน “แสงนําใจ ไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ” สนามจังหวัดน่าน ภายใต้แนวคิด “คนรุ่นใหม่ ขับเคลื่อนไทยไร้สโตรค” ตอกย้ําความสําคัญของการออกกําลังกายป้องกันโรค และส่งเสริมคนรุ่นใหม่เป็นพลังในการสร้างความตระหนักรู้เรื่องโรคหลอดเลือดสมอง ช่วยลดค่าใช้จ่ายการรักษาและลดภาระโรคเรื้อรัง
วันนี้ (28 ตุลาคม 2566) ที่สวนสาธารณะหนองน้ําครก อ.ภูเพียง จ.น่าน นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เปิดงาน “แสงนําใจ ไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ” สนามจังหวัดน่าน โดยมี แพทย์หญิงนวลสกุล บํารุงพงษ์ คณะที่ปรึกษารัฐมนตรีว่าการกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข นายกฤชเพชร เพชระบูรณิน รองผู้ว่าราชการจังหวัดน่าน คณะผู้บริหารกระทรวงสาธารณสุข นายแพทย์วรินทร์เทพ เชื้อสําราญ นายแพทย์สาธารณสุขจังหวัดน่าน นายแพทย์วสันต์ แก้ววี ผู้อํานวยการโรงพยาบาลน่าน ประชาชน บุคลากรภาครัฐ เอกชน อาสาสมัครสาธารณสุข และภาคีเครือข่าย ร่วมกิจกรรมกว่า 1,000 คน
นายแพทย์ชลน่าน กล่าวว่า โครงการ “แสงนําใจ ไทยทั้งชาติ เดิน วิ่ง ปั่น ป้องกันอัมพาต เฉลิมพระเกียรติ” ปีนี้เป็นครั้งที่ 9 จัดขึ้นภายใต้แนวคิด "คนรุ่นใหม่ ขับเคลื่อนไทยไร้สโตรค (NO STROKE for all Thais by NEW GEN)” เพื่อเฉลิมพระเกียรติพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ที่ทรงเป็นดั่งแสงนําใจ และทรงเป็นแบบอย่างในการรักษาสุขภาพและการออกกําลังกาย ตลอดจนเพื่อสร้างความรู้ความเข้าใจเกี่ยวกับโรคหลอดเลือดสมอง และตอกย้ําความสําคัญของการออกกําลังกายป้องกันโรค ซึ่งจะช่วยลดค่าใช้จ่ายการรักษาและลดภาระปัญหาโรคเรื้อรัง โดยมี 4 กิจกรรมสําคัญ ได้แก่ กิจกรรมเฉลิมพระเกียรติ กิจกรรมให้ความรู้โรคหลอดเลือดสมอง กิจกรรมออกกําลังกาย เดิน วิ่ง ปั่น ป้องกันอัมพาต และ กิจกรรมคนรุ่นใหม่ ขับเคลื่อนไทยไร้สโตรค เนื่องจากคนรุ่นใหม่จะเป็นพลังสําคัญในการสร้างความตระหนักรู้ให้เกิดขึ้นได้ตั้งแต่ในระดับครอบครัว ชุมชน สังคม ซึ่งจะทําให้เกิดการขับเคลื่อนประเทศไทยให้ไร้สโตรคต่อไป
“ประเทศไทย พบผู้ป่วยโรคหลอดเลือดสมองประมาณ 1,880 คนต่อประชากรแสนคน เฉพาะจังหวัดน่าน พบผู้ป่วยรายใหม่มากกว่าปีละ 700 ราย ซึ่งโรคนี้เป็นสาเหตุสําคัญอันหนึ่งที่ทําให้เกิดการเสียชีวิต นอกเหนือจากอุบัติเหตุและโรคมะเร็ง และยังมีอัตราความพิการสูง เกิดปัญหาเรื่องความจําเสื่อมในภายหลัง แต่ก็สามารถป้องกันได้ หากมีความรู้ด้านการป้องกันหรือรักษาอย่างถูกวิธี และปรับเปลี่ยนพฤติกรรมเพื่อลดความเสี่ยงต่อการเกิดโรค โดยหนึ่งในวิธีป้องกันโรคที่สําคัญ คือ การออกกําลังกายเป็นประจํา เช่น การเดิน วิ่ง หรือปั่นจักรยาน” นายแพทย์ชลน่าน กล่าว
***************************************** 28 ตุลาคม 2566
รัฐบาลไทย-ข่าวทำเนียบรัฐบาล-'นลินี ทวีสิน' คุยทูตกลุ่มเบเนลักซ์ หวังผลักดัน FTA ไทย-อียู ให้สำเร็จใน 2 ปี
วันเสาร์ที่ 28 ตุลาคม 2566
28/10/2566
'นลินี ทวีสิน' คุยทูตกลุ่มเบเนลักซ์ หวังผลักดัน FTA ไทย-อียู ให้สําเร็จใน 2 ปี
'นลินี ทวีสิน' คุยทูตกลุ่มเบเนลักซ์ หวังผลักดัน FTA ไทย-อียู ให้สําเร็จใน 2 ปี
วันนี้ (27 ต.ค.66) นางนลินี ทวีสิน ผู้แทนการค้าไทย เปิดเผยว่า ตนได้พบหารือกับเอกอัครราชทูตกลุ่มประเทศเบเนลักซ์ประจําประเทศไทย ซึ่งประกอบด้วย นางซีบีย์ เดอ การ์ตีเย ดีฟว์ เอกอัครราชทูตราชอาณาจักรเบลเยียม นายแพทริก เฮมเมอร์ เอกอัครราชทูตราชรัฐลักเซมเบิร์ก และนายเร็มโก โยฮันเนิส ฟัน ไวน์คาร์เดิน เอกอัครราชทูตราชอาณาจักรเนเธอร์แลนด์ เพื่อแลกเปลี่ยนข้อมูลนโยบายและแนวทางยกระดับความร่วมมือในด้านต่าง ๆ ระหว่างประเทศไทยกับสหภาพยุโรปและกลุ่มประเทศเบเนลักซ์ภายหลังการจัดตั้งรัฐบาลใหม่ โดยเฉพาะเรื่องการจัดทําความตกลง FTA ไทย-สหภาพยุโรป ซึ่งเป็นคู่ค้าอันดับ 4 ของไทย รองจากจีน สหรัฐฯ และญี่ปุ่น (ไม่รวมอาเซียน) โดยการค้ารวมมีมูลค่า 41,038.10 ล้านดอลลาร์สหรัฐ หรือคิดเป็น 6.95% ของการค้าไทยในตลาดโลก
ผู้แทนการค้าไทยกล่าวว่า การเจรจาความตกลง FTA ไทย-สหภาพยุโรป หยุดชะงักมาตั้งแต่ปี 2557 และเมื่อเดือน มี.ค. 2566 ทั้งสองฝ่ายได้ร่วมกันประกาศเปิดการเจรจา FTA อย่างเป็นทางการ โดยวางแผนว่าจะจัดการประชุมปีละ 3 ครั้ง และตั้งเป้าเบื้องต้นเพื่อหาข้อสรุปการเจรจาภายใน 2 ปี โดยเริ่มเจรจารอบแรก ณ กรุงบรัสเซลล์ เมื่อวันที่ 18 - 22 ก.ย. 2566 และไทยมีกําหนดเป็นเจ้าภาพจัดการเจรจารอบต่อไปในเดือน ม.ค. 2567 โดยการเจรจารอบแรกเป็นไปด้วยดี และเราหวังว่าจะได้รับการสนับสนุนการเจรจา FTA เพื่อให้สามารถสรุปผลและบังคับใช้ได้โดยเร็ว ซึ่งจะเป็นประโยชน์ต่อการสร้างโอกาสทางการค้าและการลงทุนระหว่างไทยกับสหภาพยุโรป รวมถึงประเทศเบลเยี่ยม เนเธอร์แลนด์ และลักเซมเบิร์ก ด้วย
"ท่านนายกฯ เศรษฐา ทวีสิน เน้นย้ําว่ารัฐบาลมีแนวทางสร้างรายได้ โดยใช้การทูตเศรษฐกิจเชิงรุกเพื่อเปิดประตูการค้าสู่ตลาดใหม่ ๆ ซึ่งหนึ่งในนั้นคือ กลุ่มสหภาพยุโรป และยังมุ่งเน้นการพัฒนาเศรษฐกิจใหม่ เช่น การพัฒนาเศรษฐกิจดิจิทัล อุตสาหกรรมเทคโนโลยีขั้นสูง อุตสาหกรรมสีเขียว และสานต่อนโยบาย Carbon Neutrality เพื่อลดการปล่อยก๊าซคาร์บอนไดออกไซด์สู่ชั้นบรรยากาศ ซึ่งสอดคล้องกับนโยบาย EU Green Deal ของสหภาพยุโรป ที่ต้องการสร้างสังคมที่เป็นธรรมบนพื้นฐานเศรษฐกิจที่ทันสมัย และใช้ทรัพยากรอย่างมีประสิทธิภาพ โดยเขาตั้งเป้าลดปริมาณการปล่อยก๊าซเรือนกระจกลง 55% ภายในปี 2030 และลดลงเป็นศูนย์ภายในปี 2050 ส่วนไทยก็คาดหวังว่าจะมีการพูดคุยและร่วมมือเชิงลึกเกี่ยวกับมาตรการ Carbon Border Adjustment Mechanism (CBAM) หรือการรายงานข้อมูลการปล่อยก๊าซเรือนกระจกของสินค้าแต่ละชนิด เพื่อลดภาระของผู้ประกอบการไทยในการส่งสินค้าออกไปยังสหภาพยุโรปต่อไป" นางนลินี กล่าว
รัฐบาลไทย-ข่าวทำเนียบรัฐบาล-โฆษกรัฐบาลแจง ทางเลือกแจกเงินดิจิทัลวอลเล็ต ต้องรอข้อสรุปจากที่ประชุมคณะกรรมการนโยบายฯ ยืนยัน รัฐบาลยึดมั่นแนวทางประชาธิปไตย รับฟังเสียงวิพากษ์วิจารณ์จากผู้เห็นต่างอย่างรอบด้าน พร้อมพิจารณาทางเลือกต่าง ๆ อย่างรอบคอบ
วันเสาร์ที่ 28 ตุลาคม 2566
28/10/2566
โฆษกรัฐบาลแจง ทางเลือกแจกเงินดิจิทัลวอลเล็ต ต้องรอข้อสรุปจากที่ประชุมคณะกรรมการนโยบายฯ ยืนยัน รัฐบาลยึดมั่นแนวทางประชาธิปไตย รับฟังเสียงวิพากษ์วิจารณ์จากผู้เห็นต่างอย่างรอบด้าน พร้อมพิจารณาทางเลือกต่าง ๆ อย่างรอบคอบ
โฆษกรัฐบาลแจง ทางเลือกแจกเงินดิจิทัลวอลเล็ต ต้องรอข้อสรุปจากที่ประชุมคณะกรรมการนโยบายฯ ยืนยัน รัฐบาลยึดมั่นแนวทางประชาธิปไตย รับฟังเสียงวิพากษ์วิจารณ์จากผู้เห็นต่างอย่างรอบด้าน พร้อมพิจารณาทางเลือกต่าง ๆ อย่างรอบคอบ
วันที่ 28 ตุลาคม 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรี เผยว่า จากกรณีที่มีกระแสโจมตีนายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง อันเนื่องมาจากนายจุลพันธ์ในฐานะประธานคณะอนุกรรมการขับเคลื่อนโครงการเติมเงิน 10,000 บาท ผ่าน Digital Wallet ได้นําข้อสรุปจากการประชุมครั้งล่าสุดของคณะอนุกรรมการดังกล่าวออกมาเปิดเผยว่า ที่ประชุมมีมติออกมาว่าให้เสนอทางเลือกอื่น ๆ อีก 3 ทางเลือกในการแจกเงิน 10,000 บาท จากทางเลือกเดิมที่กําหนดให้แจกแบบถ้วนหน้าทุกคนที่มีอายุตั้งแต่ 16 ปีขึ้นไป จํานวนราว ๆ 56 ล้านคน เป็นเงินที่ต้องใช้รวม 560,000 ล้านบาท นั้น ขอชี้แจงว่า ทางเลือกที่เสนอมาใหม่ทั้ง 3 ข้อนั้น ไม่ใช่เป็นความเห็นหรือข้อเสนอส่วนตัวของนายจุลพันธ์แต่อย่างใด นายจุลพันธ์เพียงเป็นผู้รวบรวมมติจากที่ประชุมคณะอนุกรรมการฯ เพื่อนําไปเสนอต่อบอร์ดใหญ่คือ คณะกรรมการนโยบายโครงการเติมเงิน 10,000 บาท ผ่าน Digital Wallet เท่านั้น เหตุไฉนจึงมีคนจับประเด็นคลาดเคลื่อน แล้วพยายามปั่นกระแสเป็นทํานองว่า นายจุลพันธ์พยายามจะหาทางบิดพลิ้วไปจากนโยบายแจกเงิน 10,000 บาทแบบถ้วนหน้าตั้งแต่อายุ 16 ปีขึ้นไป ซึ่งไม่เป็นความจริงแต่อย่างใด
โฆษกประจําสํานักนายกรัฐมนตรีกล่าวต่อไปว่า ทั้งนี้ เมื่อทางเลือกทั้ง 3 ข้อถูกนําเสนอเข้าที่ประชุมบอร์ดใหญ่แล้ว ก็ยังไม่แน่ว่าที่ประชุมใหญ่จะเห็นด้วยกับทางเลือกข้อใดข้อหนึ่งหรือไม่ หรืออาจจะยังคงยืนยันในทางเลือกเดิมคือแจกแบบถ้วนหน้าตั้งแต่อายุ 16 ปีขึ้นไป จํานวน 56 ล้านคน ใช้งบประมาณ 560,000 ล้านบาทก็เป็นได้ ดังนั้น จะต้องรอข้อสรุปจากที่ประชุมคณะกรรมการนโยบายโครงการเติมเงิน 10,000 บาท ผ่าน Digital Wallet ก่อน
“ในทางตรงกันข้าม ปรากฏการณ์นี้สะท้อนให้เห็นว่า รัฐบาลนี้ยึดมั่นในแนวทางประชาธิปไตยอย่างแท้จริง ด้วยการเปิดรับฟังเสียงวิพากษ์วิจารณ์จากผู้เห็นต่างอย่างรอบด้าน และพร้อมพิจารณาทางเลือกต่าง ๆ อย่างรอบคอบด้วยกลไกการดําเนินการอย่างเป็นระบบ ดังนั้น เมื่อใดก็ตามที่ได้มติสุดท้ายออกมาจากที่ประชุมคณะกรรมการนโยบายโครงการเติมเงิน 10,000 บาท ผ่าน Digital Wallet ก็ควรจะถือว่าเป็นข้อยุติ โดยรัฐบาลจะเป็นฝ่ายที่ต้องรับผิดชอบต่อผลลัพธ์ที่ออกมา” โฆษกประจําสํานักนายกรัฐมนตรีกล่าว
อนึ่ง 3 ทางเลือกที่คณะอนุกรรมการขับเคลื่อนโครงการเติมเงิน 10,000 บาท ผ่าน Digital Wallet เสนอนั้น มีดังนี้
1) ให้เฉพาะกลุ่มที่เคยลงทะเบียนคนจน จํานวน 15-16 ล้านคน ต้องใช้งบประมาณราว 150,000-160,000 ล้านบาท
2) กลุ่มที่มีรายได้ไม่เกิน 25,000 บาทต่อเดือน จํานวน 43 ล้านคน ต้องใช้งบประมาณราว 430,000 ล้านบาท
3) กลุ่มที่มีรายได้ไม่เกิน 50,000 บาทต่อเดือน จํานวน 49 ล้านคน ต้องใช้งบประมาณราว 490,000 ล้านบาท
/////////
รัฐบาลไทย-ข่าวทำเนียบรัฐบาล-'นลินี ทวีสิน' เผยนักธุรกิจต่างชาติชื่นชมไทย เล็งเสนอปรับปรุงสิทธิประโยชน์-กม.ดึงดูดการลงทุนเพิ่ม
วันเสาร์ที่ 28 ตุลาคม 2566
28/10/2566
'นลินี ทวีสิน' เผยนักธุรกิจต่างชาติชื่นชมไทย เล็งเสนอปรับปรุงสิทธิประโยชน์-กม.ดึงดูดการลงทุนเพิ่ม
'นลินี ทวีสิน' เผยนักธุรกิจต่างชาติชื่นชมไทย เล็งเสนอปรับปรุงสิทธิประโยชน์-กม.ดึงดูดการลงทุนเพิ่ม
วันนี้ (28 ต.ค.66) นางนลินี ทวีสิน ผู้แทนการค้าไทย เปิดเผยภายหลังพบหารือกับ น.ส.อรกัญญา พิบูลธรรม ประธานหอการค้าอเมริกันในประเทศไทย (AMCHAM) และคณะ ว่า ตนรู้สึกยินดีที่ขณะนี้นักธุรกิจและนักลงทุนต่างชาติให้ความสนใจประเทศไทยหลังจากที่ได้รัฐบาลใหม่ โดยประธาน AMCHAM กล่าวว่าประเทศไทยมีภาพลักษณ์ด้านการประกอบธุรกิจและการลงทุนสําหรับชาวต่างชาติในมุมบวก เช่น ความสะดวกรวดเร็วในการให้บริการ การให้สิทธิประโยชน์ต่าง ๆ และแสดงความชื่นชมนายกรัฐมนตรีกับรัฐบาลไทยที่มีความกระตือรือร้นเพื่อพลิกฟื้นเศรษฐกิจให้กลับมายืนอยู่แถวหน้าของโลก โดยนักธุรกิจหลายประเทศต้องการให้นายกรัฐมนตรีไทยไปเยือนประเทศตนเพื่อเชื่อมสัมพันธ์ด้านการค้า นอกจากนี้ยังย้ําว่าสหรัฐอเมริกาเป็นคู่ค้าขนาดใหญ่ที่สุดของไทยตามข้อมูลของ Bank of America ขณะที่หลายบริษัท เช่น Microsoft, Hammon International, Amazon Web Services กําลังมองหาพื้นที่ลงทุนใหม่ หรือ Johnson&Johnson ที่ต้องการย้ายฐานการผลิตมายังประเทศไทย ซึ่ง AMCHAM ยินดีที่จะเป็นตัวกลางประสานงานและจัดการพบปะระหว่างรัฐบาลไทยกับบริษัทของสหรัฐฯ เพื่อสร้างความร่วมมือกันต่อไป
ผู้แทนการค้าไทยกล่าวว่า ตนได้รับฟังความต้องการของนักธุรกิจและนักลงทุนผ่านทางประธาน AMCHAM ซึ่งหลายเรื่องถือเป็นการบ้านที่รัฐบาลจะรับไปพิจารณา เช่น การให้สิทธิประโยชน์ที่ไม่ใช่ภาษี การดูแลสิทธิประโยชน์ของนักลงทุนรายเก่านอกพื้นที่ EEC การเก็บภาษีทรัพย์สินของนักธุรกิจต่างชาติ การออก Business Visa ให้แก่นักธุรกิจและลงทุนต่างชาติ รวมถึงการจัดให้ทาง AMCHAM ได้พบหารือและขอคําแนะนําจากคณะกรรมการปรับปรุงกฎหมายเพื่ออํานวยความสะดวกในการประกอบธุรกิจ ที่มี ศ.พิเศษ ธงทอง จันทรางศุ เป็นประธาน ซึ่งนายเศรษฐา ทวีสิน นายกรัฐมนตรีและ รมว.คลัง ได้ลงนามแต่งตั้งเมื่อเร็ว ๆ นี้ โดยมีเป้าหมายเพื่อให้การประกอบธุรกิจสะดวกรวดเร็ว ลดขั้นตอน เวลา และค่าใช้จ่ายที่ไม่จําเป็น ซึ่งจะส่งผลดีต่อภาคธุรกิจและความเติบโตทางเศรษฐกิจโดยรวมของประเทศ
"ท่านนายกฯ เศรษฐา มีความมุ่งมั่นในการทํางาน โดยเน้นว่า No time to be tired หรือไม่มีเวลาสําหรับความเหน็ดเหนื่อย เพราะวันนี้การสร้างความเติบโตของประเทศและการดูแลคุณภาพชีวิตของประชาชนเป็นเรื่องที่รอไม่ได้ โดยที่ผ่านมาและต่อจากนี้ท่านนายกฯ ยังมีแผนออกเดินทางไปเปิดตลาดในต่างประเทศอย่างต่อเนื่อง และในการประชุมสุดยอดระดับผู้นํา APEC ที่สหรัฐฯ จะเป็นเจ้าภาพจัดการประชุมในเดือน พ.ย.นี้ ก็มีกําหนดที่จะพบกับนักธุรกิจและบริษัทชั้นนําโดยเฉพาะบริษัทของสหรัฐฯ อีกด้วย" นางนลินี กล่าว
รัฐบาลไทย-ข่าวทำเนียบรัฐบาล-“รมช.ไชยา” ติดตามความคืบหน้าโครงการพัฒนาแหล่งน้ำในเขตลุ่มน้ำลำพะเนียง จ.หนองบัวลำภู
วันเสาร์ที่ 28 ตุลาคม 2566
“รมช.ไชยา” ติดตามความคืบหน้าโครงการพัฒนาแหล่งน้ําในเขตลุ่มน้ําลําพะเนียง จ.หนองบัวลําภู
“รมช.ไชยา” ติดตามความคืบหน้าโครงการพัฒนาแหล่งน้ําในเขตลุ่มน้ําลําพะเนียง จ.หนองบัวลําภู พร้อมมอบสิ่งของเยียวยาเกษตรกรผู้ประสบอุทกภัยกว่า 500 ชุด
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตาม    ความคืบหน้าโครงการก่อสร้างเขื่อนป้องกันตลิ่งริมลําพะเนียงบริเวณบ้านวังหมื่น อ.เมือง จ.หนองบัวลําภู พร้อมด้วย         นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ โดยมี นายสุวิทย์ จันทร์หวร ผู้ว่าราชการ จ.หนองบัวลําภู หัวหน้าส่วนราชการ ในสังกัดกระทรวงเกษตรและสหกรณ์ ผู้นําองค์กรปกครองส่วนท้องถิ่น  ผู้นําชุมชนและประชาชนให้การต้อนรับ ว่า บริเวณลุ่มน้ําลําพะเนียง มีพื้นที่ทั้งหมด 1,847 ตร.กม. โดยไหลผ่านพื้นที่ภายในจังหวัดหนองบัวลําภูลงสู่เขื่อนอุบลรัตน์ จ.ขอนแก่น กระทรวงเกษตรฯ โดย กรมชลประทาน มีแผนโครงการพัฒนาแหล่งน้ํา    ในเขตลุ่มน้ําลําพะเนียง มีทั้งหมด 36 โครงการ ประกอบด้วย ประตูระบายน้ํา 6 โครงการ และอาคารชลประทาน 30 โครงการ เพื่อแก้ไขปัญหาขาดแคลนน้ําสําหรับทําการเกษตรในฤดูแล้ง และปัญหาตลิ่งถูกกัดเซาะพังทลาย ส่งผลให้น้ําทะลักเข้าท่วมพื้นที่อยู่อาศัยและพื้นที่การเกษตรในฤดูฝน นอกจากนี้ได้มีการศึกษาแนวทางโครงการพัฒนาแหล่งน้ําในเขตลุ่มน้ําลําพะเนียงเพิ่มเติมในอนาคต อาทิ โครงการก่อสร้างประตูระบายน้ํา ลําพะเนียง-วังปลาป้อม เพื่อการกักเก็บน้ําและชะลอความเร็วในการไหลของน้ําในช่วงต้นน้ํา เป็นต้น
ในโอกาสนี้ รัฐมนตรีช่วยเกษตรฯ ได้เยี่ยมชมการออกหน่วยให้บริการคลินิกเกษตรแก่ประชาชน พร้อมทั้งเปิดงาน “กระทรวงเกษตรและสหกรณ์พบปะประชาชน” และมอบถุงยังชีพ จํานวน 500 ชุด ปัจจัยการผลิตทางการเกษตร จํานวน 500 ชุด ประกอบด้วย พันธุ์ปลา เมล็ดพันธุ์ผัก ต้นกล้าพันธุ์ไม้ เป็นต้น และหญ้าอาหารสัตว์พระราชทาน เพื่อช่วยเหลือเกษตรกรผู้ประสบอุทกภัย 4 ตําบล ประกอบด้วย ต.นากอก ต.ศรีบุญเรือง ต.ทรายทอง และ ต.หนองบัวใต้ ณ วิทยาลัยอาชีพศรีบุญเรือง อ.ศรีบุญเรือง จ.หนองบัวลําภู ก่อนเดินทางไปยัง บริษัท กอเงินออร์แกนิคฟาร์ม จํากัด เพื่อเยี่ยมชมกระบวนการผลิตแปรรูปสมุนไพร ตามนโยบายตลาดนํา นวัตกรรมเสริม เพิ่มรายได้ ต่อไป
“วันนี้ได้มาเยี่ยมเยือนพี่น้องในพื้นที่จ.หนองบัวลําภู และได้นําหน่วยงานในสังกัดไม่ว่าด้านพืช ประมง และปศุสัตว์ มาตั้งคลินิคเกษตรเพื่อมอบองค์ความรู้ให้แก่พี่น้องเกษตรกร เพื่อพัฒนาองค์ความรู้อย่างครอบคลุมทุกมิติ และสร้างโอกาสในการพัฒนากระบวนการผลิต ตามนโยบายตลาดนํา นวัตกรรมเสริม เพิ่มรายได้ ของรัฐบาล นอกจากนี้จังหวัดหนองบัวลําภูจะเป็นเจ้าภาพต้อนรับคณะรัฐมนตรีสัญจรที่กําลังจะจัดขึ้น ซึ่งเป็นโอกาสทองในการแสดงศักยภาพ และสร้างโอกาสทางเศรษฐกิจที่กว้างมากขึ้นสําหรับพี่น้องเกษตรกร ผู้ประกอบการในพื้นที่อย่างมาก จึงขอความร่วมมือทุกหน่วยงานที่เกี่ยวข้องในการสนับสนุนการพัฒนาภายในจังหวัดอย่างเต็มกําลัง” รมข.ไชยา กล่าว
รัฐบาลไทย-ข่าวทำเนียบรัฐบาล-ด่วน! โฆษกรัฐบาลเผย นายกฯ สั่งการให้ประชาสัมพันธ์เตือนให้พี่น้องคนไทยในอิสราเอลเดินทางกลับประเทศโดยเร็วที่สุด
วันเสาร์ที่ 28 ตุลาคม 2566
28/10/2566
ด่วน! โฆษกรัฐบาลเผย นายกฯ สั่งการให้ประชาสัมพันธ์เตือนให้พี่น้องคนไทยในอิสราเอลเดินทางกลับประเทศโดยเร็วที่สุด
และสั่งการให้หน่วยงานที่เกี่ยวข้องดูแลและหาช่องทางทํางานให้แรงงานที่เดินทางกลับมาโดยเร็ว
วันที่ 28 ตุลาคม 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรี กล่าวว่า นายเศรษฐา ทวีสิน นายกรัฐมนตรีและรัฐมนตรีว่าการกระทรงการคลังห่วงใยต่อสถานการณ์ที่กองทัพอิสราเอลได้ขยายปฏิบัติการทางทหารภาคพื้นที่เข้าไปในฉนวนกาซา สั่งการหน่วยงานที่เกี่ยวข้องให้เร่งประชาสัมพันธ์เตือนให้พี่น้องคนไทยในอิสราเอลเดินทางกลับประเทศโดยเร็วที่สุด
โดยนายกรัฐมนตรีได้โพสข้อความผ่านทวิตเตอร์ (X) ว่า ตามที่ทางการอิสราเอลได้เพิ่มปฏิบัติการภาคพื้นดินในบริเวณฉนวนกาซาอย่างเข้มข้นขึ้น ซึ่งน่าจะส่งผลให้สถานการณ์สู้รบรุนแรงยิ่งขึ้น และเป็นอันตรายต่อชีวิตและความปลอดภัยของชาวไทยในอิสราเอล รวมถึงเป็นไปได้ว่า การสู้รบจะขยายพื้นที่ซึ่งอาจส่งผลต่อการเดินทางภายในประเทศ และกระทบต่อการอพยพ
รัฐบาลมีความห่วงใยพี่น้องคนไทยในอิสราเอลเป็นอย่างยิ่ง และขอเรียกร้องให้ท่านเดินทางกลับไทยโดยเร็วที่สุด และขอให้ญาติพี่น้องที่อยู่ในไทย ช่วยแจ้งให้พี่น้องแรงงานที่ยังอยู่ในอิสราเอล เปลี่ยนใจกลับมาโดยเร็วที่สุด
ซึ่งกระทรวงการต่างประเทศได้โพสต์ข้อความเช่นเดียวกันว่า ขณะนี้ กองทัพอิสราเอลได้เพิ่มปฏิบัติการภาคพื้นดินในบริเวณฉนวนกาซาอย่างเข้มข้นขึ้น ซึ่งน่าจะส่งผลให้สถานการณ์สู้รบที่รุนแรงยิ่งขึ้น และเป็นอันตรายต่อชีวิตและความปลอดภัยของชาวไทยในอิสราเอล รวมถึงมีความเป็นไปได้ว่า การสู้รบจะขยายพื้นที่ซึ่งอาจส่งผลต่อการเดินทางภายในประเทศ และกระทบต่อกระบวนการอพยพอย่างมีนัยสําคัญ
รัฐบาลมีความห่วงใยพี่น้องคนไทยในอิสราเอลเป็นอย่างยิ่ง และขอเรียกร้องให้คนไทยในอิสราเอล เดินทางกลับประเทศไทยโดยเร็วที่สุด และขอเชิญชวนให้ญาติพี่น้องที่อยู่ในประเทศไทย ช่วยแจ้งให้พี่น้องแรงงานที่ยังตัดสินใจอยู่ในอิสราเอล พิจารณาเปลี่ยนใจกลับประเทศโดยเร็วที่สุด
ทั้งนี้ ท่านที่ประสงค์จะเดินทางกลับ สามารถแจ้งสถานทูตฯ หรือเดินทางมายังศูนย์พักพิงได้ทันที ที่:
รร. David InterContinental, Kaufmann Street 12, Tel Aviv- Yafo, 61501 โทรศัพท์ศูนย์พักพิง : 050-443 8094 และโทรศัพท์สถานทูตฯ : 055-271 2201, 053-245 2826, 054-636 8150”
“นายกรัฐมนตรีห่วงใย เน้นย้ําอย่างต่อเนื่องถึงความปลอดภัยของคนไทย ซึ่งรัฐบาลให้ความสําคัญสูงสุด ได้ประสานการทํางานไปยังทุกหน่วยงานเพื่อให้ดูแลความปลอดภัยแรงงานไทย ให้ความยุติธรรมกับแรงงานไทยในต่างแดน พร้อมกันนี้ ได้สั่งการให้กระทรวงที่เกี่ยวข้องให้ดูแลแรงงานไทยที่ตัดสินใจเดินทางกลับให้มีรายได้ มีงานทํา” นายชัย กล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ สั่งด่วนหน่วยงานในสังกัดเร่งแก้ปัญหากลุ่มเกษตรกรและชาวประมงในพื้นที่จังหวัดสมุทรสาคร
วันเสาร์ที่ 28 ตุลาคม 2566
รัฐมนตรีเกษตรฯ สั่งด่วนหน่วยงานในสังกัดเร่งแก้ปัญหากลุ่มเกษตรกรและชาวประมงในพื้นที่จังหวัดสมุทรสาคร
รัฐมนตรีเกษตรฯ สั่งด่วนหน่วยงานในสังกัดเร่งแก้ปัญหากลุ่มเกษตรกรและชาวประมงในพื้นที่จังหวัดสมุทรสาคร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการในพื้นที่จังหวัดสมุทรสาคร เพื่อรับฟังสถานการณ์ด้านประมงและหารือแนวทางแก้ไขปัญหา โดยมีนายผล ดําธรรม ผู้ว่าราชการจังหวัดสมุทรสาคร นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายบัญชา สุขแก้ว รองอธิบดีกรมประมง นายมงคล สุขเจริญคณา ประธานสมาคมการประมงแห่งประเทศไทย รวมทั้งหัวหน้าส่วนราชการในพื้นที่ กลุ่มเกษตรกร ชาวประมง ผู้ประกอบการ และภาคเอกชนที่เกี่ยวข้อง ณ ห้องประชุมตลาดทะเลไทย อําเภอเมืองสมุทรสาคร จังหวัดสมุทรสาคร ว่า “หัวหน้าหน่วยงานในสังกัดกระทรวงเกษตรฯ มีความมุ่งมั่นตั้งใจที่จะมารับฟังและหารือแนวทางแก้ไขปัญหาจากกลุ่มชาวประมง ผู้ประกอบการประมง และภาคเอกชนที่เกี่ยวข้อง โดยแบ่งเป็น 3 กลุ่ม ประกอบด้วย 1) เรือประมงในน่านน้ําไทยที่ได้รับผลกระทบจากการบังคับใช้กฎหมายด้านประมง 2) เรือประมงนอกน่านน้ําไทยที่ประสบปัญหาขาดแหล่งทําการประมงในน่านน้ําของรัฐชายฝั่งอื่นที่มีอยู่จํากัด และ 3) เรือประมงพื้นบ้านจับสัตว์น้ําได้น้อยลง เนื่องจากเรือมีขนาดเล็กไม่สามารถออกทําการประมงได้ไกล นอกจากนี้ ยังมีปัญหาน้ําเสียจากภาคเกษตรกรรม/อุตสาหกรรม/ครัวเรือน ปัญหาน้ําทะเลเน่าเสียจากปรากฎการณ์แพลงก์ตอนบลูม (Plankton Bloom) และปัญหาราคาสัตว์น้ําที่ได้จากการทําการประมงตกต่ํา โดยระยะสั้น ได้เน้นการแก้ปัญหาเกี่ยวกับแรงงานซึ่งให้บริการแบบจุดเดียวเบ็ดเสร็จ (One stop service) การแก้ไขกฎหมายลําดับรองและการควบรวมกฎหมายฉบับต่างๆ เพื่ออํานวยความสะดวกและลดอุปสรรคในการทําประมง/การนําเรือประมงออกนอกระบบ โดยเฉพาะการปรับปรึงอํานาจหน้าที่คณะกรรมการประมงจังหวัดให้สามารถแก้ไขปัญหาประมงในพื้นที่ได้อย่างคล่องตัวและทันต่อสถานการณ์มากยิ่งขึ้น นอกจากนี้ยังสั่งการให้มีการปล่อยพันธุ์สัตว์น้ําในแหล่งน้ําชุมชนและเขตชายฝั่ง เพื่อเป็นแหล่งอาหารและฟื้นฟูระบบนิเวศ ทั้งนี้ ในวันที่ 1 พฤศจิกายน 2566 กรมประมงจะจัดการประชุมคณะกรรมการแก้ไขปัญหาภาคการประมง โดยมีรัฐมนตรีว่าการกระทรวงเกษตรและสหกรณ์ เป็นประธาน
รัฐบาลไทย-ข่าวทำเนียบรัฐบาล-รองโฆษกฯ รัดเกล้า เผย รัฐบาล​ โดย​ ก.อุตฯ​ เอาจริง​ 8 มาตรการเร่งด่วน  ควบคุม​ ปราบปราม​ สินค้าทางออนไลน์ไม่ได้มาตรฐาน​
วันเสาร์ที่ 28 ตุลาคม 2566
28/10/2566
รองโฆษกฯ รัดเกล้า เผย รัฐบาล​ โดย​ ก.อุตฯ​ เอาจริง​ 8 มาตรการเร่งด่วน  ควบคุม​ ปราบปราม​ สินค้าทางออนไลน์ไม่ได้มาตรฐาน​
รองโฆษกฯ รัดเกล้า เผย รัฐบาล​ โดย​ ก.อุตฯ​ เอาจริง​ 8 มาตรการเร่งด่วน  ควบคุม​ ปราบปราม​ สินค้าทางออนไลน์ไม่ได้มาตรฐาน​
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงอุตสาหกรรม เร่งขับเคลื่อนภาคอุตสาหกรรม เพื่อเป็นกลไกหลักในการยกระดับเศรษฐกิจ และความเป็นอยู่ของพี่น้องประชาชน โดยได้วางนโยบายในระยะเริ่มต้นเร่งด่วน 3 เดือนแรก ที่สามารถทําได้ทันที ภายใต้ภารกิจ “Quick Win”
รองโฆษกฯ รัดเกล้า กล่าวว่า หนึ่งในภารกิจเร่งด่วนภายใต้ “Quick Win” คือการปราบปรามสินค้าออนไลน์ ไร้มาตรฐาน ซึ่งสํานักงานมาตรฐานผลิตภัณฑ์อุตสาหกรรม (สมอ.) ได้เร่งดําเนินการตรวจควบคุมการจําหน่ายสินค้าทางออนไลน์ในทุกแพลตฟอร์ม โดยเฉพาะสินค้าที่เกี่ยวข้องกับความปลอดภัยในชีวิต และทรัพย์สินของประชาชน พร้อมกับได้ออก 8 มาตรการเร่งด่วนเพื่อกํากับดูแล ควบคุม และส่งเสริมให้ความรู้กับประชาชนอย่างต่อเนื่อง ไม่ให้ถูกหลอกจากการสั่งซื้อสินค้าทางออนไลน์
8 มาตรการเร่งด่วน ได้แก่ 1.) มาตรการ 3 ร. (เร่งตรวจ เร่งกํากับ เร่งปราบ) 2.) มาตรการจับจริง-ปรับจริง (จําคุกไม่เกิน 6 เดือน หรือปรับไม่เกิน 5 3.) มาตรการเชื่อมโยงข้อมูล 4.) มาตรการให้ความรู้ 5.) มาตรการขยายผลอย่างยั่งยืน 6.) มาตรการสร้างความตระหนัก 7.) มาตรการใกล้ชิดประชาชน และ 8.) มาตรการเพิ่มอาวุธทางความรู้ให้เจ้าหน้าที่ มีการจัดตั้งทีมเฉพาะกิจที่ศึกษาข้อกฎหมาย ข้อจํากัด และแนวทางการแก้ปัญหาในการลงโทษร้านค้าออนไลน์ที่กระทําความผิด รวมทั้งผู้มีส่วนได้ผลประโยชน์จากการขายสินค้าด้วยติดอาวุธให้ เพื่อสามารถดําเนินการลงโทษ ผู้กระทําผิดได้อย่างมีประสิทธิภาพ
คาดว่าทั้ง 8 มาตรการจะสามารถกวาดล้างสินค้าด้อยคุณภาพที่จําหน่ายทางแพลตฟอร์มออนไลน์ให้หมดไปภายใน 6 เดือน
นางรัดเกล้าฯ ยังกล่าวต่อว่า ในลําดับต่อๆไป สมอ. และหน่วยงานที่เกี่ยวข้องจะร่วมกันเร่งเดินหน้าผลักดัน 8 มาตรการเข้าสู่กระบวนการดําเนินการอย่างเป็นรูปธรรมต่อไป ทั้งนี้ ที่ผ่านมา สมอ. ได้ทํางานอย่างต่อเนื่องเพื่อสนองภารกิจ Quick win อย่างเร่งด้วย โดยลงพื้นที่ เพื่อตรวจติดตามร้านจําหน่ายทั่วประเทศอย่างต่อเนื่อง กวาดล้างสินค้าด้อยคุณภาพให้หมดไปจากท้องตลาดภายใน 6 เดือน เพื่อให้ประชาชนได้ใช้สินค้าได้อย่างปลอดภัย
“การออก 8 มาตรการเร่งด่วน ภายใต้ภารกิจ Quick Win รวมถึงถึงการลงพื้นที่ตรวจควบคุมการจําหน่ายสินค้าในท้องตลาด และทางออนไลน์อย่างต่อเนื่อง จะช่วยสนับสนุนให้เกิดการดําเนินการและบรรลุเป้าหมายตามนโยบายได้อย่างมีประสิทธิภาพ และเร่งกวาดล้างสินค้าออนไลน์ไร้คุณภาพให้หมดสิ้นไปภายใน 6 เดือน” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-“คารม” เผยส่งออกเดือนกันยายน เพิ่มขึ้น 2.1% มูลค่า 25,476.3 ล้านเหรียญสหรัฐ  ย้ำรัฐบาลทำงานเชิงรุก ผลักดัน อำนวยความสะดวกต่อการส่งออก
วันเสาร์ที่ 28 ตุลาคม 2566
28/10/2566
“คารม” เผยส่งออกเดือนกันยายน เพิ่มขึ้น 2.1% มูลค่า 25,476.3 ล้านเหรียญสหรัฐ  ย้ํารัฐบาลทํางานเชิงรุก ผลักดัน อํานวยความสะดวกต่อการส่งออก
“คารม” เผยส่งออกเดือนกันยายน เพิ่มขึ้น 2.1% มูลค่า 25,476.3 ล้านเหรียญสหรัฐ  ย้ํารัฐบาลทํางานเชิงรุก ผลักดัน อํานวยความสะดวกต่อการส่งออก
วันที่ 28 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า จากการส่งเสริมการส่งออกของรัฐบาล ที่เน้นดําเนินการเชิงรุกเพื่อผลักดันและอํานวยความสะดวกต่อการส่งออก โดยใช้หลัก “รัฐหนุน เอกชนนํา” ลดอุปสรรคในการส่งออกให้มากที่สุด และส่งเสริมซอฟต์พาวเวอร์ ตามข้อสั่งการของนายเศรษฐา ทวีสิน นายกรัฐมนตรี
นายคารม กล่าวว่า จากการขับเคลื่อนนโยบายของรัฐบาล ทําให้การส่งออก เดือนกันยายน 2566 มีมูลค่า 25,476.3 ล้านเหรียญสหรัฐ เพิ่มขึ้น 2.1% เป็นบวกต่อเนื่อง 2 เดือนติดต่อกัน เมื่อคิดเป็นเงินบาทมีมูลค่า 888,666 ล้านบาท ส่วนการนําเข้ามีมูลค่า 23,383.5 ล้านเหรียญสหรัฐ ลดลง 8.3% คิดเป็นเงินบาทมูลค่า 825,310 ล้านบาท ได้ดุลการค้ามูลค่า 2,092.7 ล้านเหรียญสหรัฐ คิดเป็นเงินบาทมูลค่า 63,355 ล้านบาท ทั้งนี้ การส่งออกของไทยเดือน กันยายน 2566 ที่กลับมาเป็นบวกได้ 2.1% เมื่อเทียบกับประเทศอื่น ๆ ถือว่าไทยทําได้ดี โดยอินเดีย ลบ 2.6% เกาหลีใต้ ลบ 4.4% จีน ลบ 6.2% สิงคโปร์ ลบ 9.5% มาเลเซีย ลบ 16.2% และอินโดนีเซีย ลบ 16.2%
นายคารม กล่าวถึง การส่งออกที่เพิ่มขึ้น มาจากการเพิ่มขึ้นของสินค้าเกษตร 12% เป็นบวก 2 เดือนติด และสินค้าอุตสาหกรรมเกษตร เพิ่ม 5.4% เป็นบวกครั้งแรกในรอบ 6 เดือน โดยสินค้าสําคัญที่เพิ่มขึ้น เช่น ผลไม้สด แช่เย็น แช่แข็ง และแห้ง เพิ่ม 166.2% ข้าว เพิ่ม 51.4% ผลิตภัณฑ์มันสําปะหลัง เพิ่ม 3.7% น้ําตาลทราย เพิ่ม 16.3% ไขมันและน้ํามันจากพืชและสัตว์ เพิ่ม 12.8% สิ่งปรุงรสอาหาร เพิ่ม 27.1% ผักกระป๋องและผักแปรรูป เพิ่ม 17.3% นมและผลิตภัณฑ์นม เพิ่ม 3.1% ผักสด แช่เย็น แช่แข็ง และแห้ง เพิ่ม 7.9% ไข่ไก่สด เพิ่ม 52.7%
รัฐบาลไทย-ข่าวทำเนียบรัฐบาล-โฆษกรัฐบาล ยินดีกับผลงานนักกีฬาเอเชียนพาราเกมส์ไทย ชื่นชมความสามารถนักกีฬาทุกคน
วันเสาร์ที่ 28 ตุลาคม 2566
28/10/2566
โฆษกรัฐบาล ยินดีกับผลงานนักกีฬาเอเชียนพาราเกมส์ไทย ชื่นชมความสามารถนักกีฬาทุกคน
โฆษกรัฐบาล ยินดีกับผลงานนักกีฬาเอเชียนพาราเกมส์ไทย ชื่นชมความสามารถนักกีฬาทุกคน
วันนี้ (28 ตุลาคม 2566) นายชัย วัชรงค์ โฆษกประจําสํานักนายกรัฐมนตรีเปิดเผยว่า การแข่งขันเอเชียนพาราเกมส์ ครั้งที่ 4 ที่เมืองหางโจว ประเทศจีน เสร็จสิ้นลงแล้ว โดยนักกีฬาไทยได้รับเหรียญมากที่สุดเป็นอันดับ 7 ของการแข่งขัน ทําผลงานดีขึ้นกว่าปีที่แล้วด้วยจํานวนเหรียญที่มากขึ้น
โฆษกประจําสํานักนายกรัฐมนตรีเปิดเผยว่านักกีฬาไทยทําผลงานได้ดีกว่าปีที่แล้วโดยได้เป็นอันดับ 7 ของชาติที่ได้เหรียญกีฬามากที่สุด โดยในปีนี้ได้รับถึง 27 เหรียญทอง 26 เหรียญเงิน 55 เหรียญทองแดง
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมความสามารถของนักกีฬาทุกคน การเอาชนะอุปสรรคเพื่อเป็นตัวแทนของประเทศไม่ใช่เรื่องง่าย ซึ่งภูมิใจแทน ตัวแทนนักกีฬาประเทศไทยทุกคน ขอเป็นตัวแทนคนไทย ขอบคุณ นักกีฬาและทีมงาน ในความสําเร็จครั้งนี้ เชื่อมั่นว่านักกีฬาทุกคนได้รับประสบการณ์กลับมาเพื่อจะพัฒนาวงการกีฬาไทยต่อไป” นายชัย กล่าว
รัฐบาลไทย-ข่าวทำเนียบรัฐบาล-ประกาศแล้ว กฎกระทรวงลดค่าธรรมเนียมการตรวจลงตราและคำขอนุญาตอยู่ในประเทศไทยเป็นการชั่วคราวเหลือ 500 บาท สำหรับแรงงานต่างด้าว 4 สัญชาติ กัมพูชา เมียนมา ลาว เวียดนาม มีผลยาว 4 ปี
วันเสาร์ที่ 28 ตุลาคม 2566
28/10/2566
ประกาศแล้ว กฎกระทรวงลดค่าธรรมเนียมการตรวจลงตราและคําขอนุญาตอยู่ในประเทศไทยเป็นการชั่วคราวเหลือ 500 บาท สําหรับแรงงานต่างด้าว 4 สัญชาติ กัมพูชา เมียนมา ลาว เวียดนาม มีผลยาว 4 ปี
ประกาศแล้ว กฎกระทรวงลดค่าธรรมเนียมการตรวจลงตราและคําขอนุญาตอยู่ในประเทศไทยเป็นการชั่วคราวเหลือ 500 บาท สําหรับแรงงานต่างด้าว 4 สัญชาติ กัมพูชา เมียนมา ลาว เวียดนาม มีผลยาว 4 ปี หนุนให้เกิดการจ้างงานถูกกฎหมาย รักษาขีดความสามารถผู้ประกอบการ
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาดไทย กล่าวว่า เมื่อวันที่ 27 ต.ค. 66 ราชกิจจานุเบกษา ได้เผยแพร่ กฎกระทรวง การกําหนดอัตราค่าธรรมเนียมการตรวจลงตรา และค่าธรรมเนียมคําขออนุญาตเพื่อยู่ในราชอาณาจักรเป็นการชั่วคราวต่อไป สําหรับคนต่างด้าวซึ่งเข้ามาทํางานในราชอาณาจักรตามบันทึกความเข้าใจว่าด้วยความร่วมมือด้านการจ้างแรงงานหรือได้รับอนุญาตให้เข้ามาอยู่ในราชอาณาจักรเป็นกรณีพิเศษ พ.ศ. 2566
ประกาศดังกล่าวออกโดยกระทรวงมหาดไทยและลงนามโดยนายเศรษฐา ทวีสิน นายกรัฐมนตรีและรมว.คลัง และนายอนุทิน ชาญวีรกูล รองนายกรัฐมนตรีและ รมว.มหาดไทย ซึ่งจะมีผลบังคับเมื่อพ้นกําหนด 15 วันนับแต่วันประกาศในราชกิจจานุเบกษา และมีกําหนดใช้บังคับ 4 ปี
น.ส.ไตรศุลี กล่าวว่า สาระสําคัญของกฎกระทรวงฯ จะเป็นการปรับลดอัตราค่าธรรมเนียมการตรวจลงตราจาก 2,000 บาท เป็น 500 บาท และค่าธรรมเนียมคําขออนุญาตเพื่ออยู่ในราชอาณาจักรเป็นการชั่วคราวต่อไปจาก 1,900 บาท เป็น 500 บาท ทั้งนี้ สําหรับคนต่างด้าวสัญชาติกัมพูชา ลาว เมียนมา และเวียดนาม ซึ่งเข้ามาทํางานในราชอาณาจักรตามบันทึกความเข้าใจ หรือ MOU ว่าด้วยความร่วมมือด้านการจ้างแรงงาน หรือได้รับอนุญาตให้เข้ามาอยู่ในราชอาณาจักรเป็นกรณีพิเศษตามมติคณะรัฐมนตรี (ครม.)
การลดค่าธรรมเนียมเป็นระยะเวลา 4 ปี จะมีส่วนสนับสนุนให้มีการจ้างงานคนต่างด้าวโดยชอบด้วยกฎหมาย แก้ไขปัญหาคนต่างด้าวที่หลบหนีเข้าเมืองเพื่อการทํางาน ให้เข้าสู่ระบบการเป็นผู้เข้าเมืองเพื่อทํางานโดยถูกต้องตามกฎมหาย เพื่อรักษาความมั่นคง และบรรเทาความเดือดร้อนของผู้ประกอบธุรกิจทั้งภาคการผลิตสินค้า ภาคการบริการและภาคการส่งออก และพัฒนาประเทศทางด้านเศรษฐกิจของประเทศด้วย
“กระทรวงมหาดไทยได้ออกกฎกระทรวงฯ ฉบับบนี้สอดคล้องกับแนวทางการบริหารจัดการการทํางานของคนต่างด้าวเพื่อส่งเสริมขีดความสามารถในการแข่งขันของประเทศของรัฐบาล เพื่อฟื้นฟูเศรษฐกิจหลังโควิด19 ซึ่งการลดค่าธรรมเนียมลงช่วยแบ่งเบาภาระค่าใช้จ่ายของทั้งแรงงานและนายจ้าง” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-“หมอชลน่าน” เปิดกิจกรรม “เดิน วิ่ง ปั่น ป้องกันอัมพาต” จ.น่าน
วันเสาร์ที่ 28 ตุลาคม 2566
“หมอชลน่าน” เปิดกิจกรรม “เดิน วิ่ง ปั่น ป้องกันอัมพาต” จ.น่าน
“หมอชลน่าน” เปิดกิจกรรม “เดิน วิ่ง ปั่น ป้องกันอัมพาต” จ.น่าน
นพ.ชลน่าน ศรีแก้ว รมว.สธ. พร้อมด้วย พญ.นวลสกุล บํารุงพงษ์ คณะที่ปรึกษา รมว.สธ. นพ.โอภาส การย์กวินพงศ์ ปลัด สธ. ร่วมกิจกรรม "แสงนําใจ ไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ ที่สวนสาธารณะหนองน้ําครก อ.ภูเพียง จ.น่าน โดยมีผู้ร่วมกิจกรรมกว่า 1,000 คน เพื่อรณรงค์ให้คนไทยหันมาออกกําลังกายเพื่อสุขภาพที่ดี****************************************** 28 ตุลาคม 2566
รัฐบาลไทย-ข่าวทำเนียบรัฐบาล-​“รองนายกฯสมศักดิ์” เข้าแสดงความยินดี “ประธานศาลฎีกา” เนื่องในโอกาสรับตำแหน่งใหม่ ชง ตั้งศาลอุทธรณ์คดียาเสพติด หวังพิจารณาคดีเร็วขึ้น-ยึดทรัพย์ได้ทัน ผู้ค้ายาไม่ขนหนีไปก่อน
วันอังคารที่ 17 ตุลาคม 2566
17/10/2566
​“รองนายกฯสมศักดิ์” เข้าแสดงความยินดี “ประธานศาลฎีกา” เนื่องในโอกาสรับตําแหน่งใหม่ ชง ตั้งศาลอุทธรณ์คดียาเสพติด หวังพิจารณาคดีเร็วขึ้น-ยึดทรัพย์ได้ทัน ผู้ค้ายาไม่ขนหนีไปก่อน
​“รองนายกฯสมศักดิ์” เข้าแสดงความยินดี “ประธานศาลฎีกา” เนื่องในโอกาสรับตําแหน่งใหม่ ชง ตั้งศาลอุทธรณ์คดียาเสพติด หวังพิจารณาคดีเร็วขึ้น-ยึดทรัพย์ได้ทัน ผู้ค้ายาไม่ขนหนีไปก่อน ย้ํา รัฐบาล เน้นยึดอายัดทรัพย์ ชี้ เป็นการแก้ปัญหาแบบถึงแก่นแกน
วันที่ 17 ตุลาคม 2566 นายสมศักดิ์ เทพสุทิน รองนายกรัฐมนตรี ได้เข้าพบ นางอโนชา ชีวิตโสภณ ประธานศาลฎีกา โดยมี นายวิชัย ไชยมงคล ที่ปรึกษารองนายกรัฐมนตรี นายเรืองศักดิ์ สุวารี ว่าที่อธิบดีกรมคุมประพฤติ นายอุทัย สินมา อดีตอธิบดีอัยการสํานักงานคดียาเสพติด และ นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง เข้าร่วมที่ศาลฎีกา เพื่อร่วมแสดงความยินดีเนื่องในโอกาสเข้ารับตําแหน่งประธานศาลฎีกา
โดยนายสมศักดิ์ กล่าวว่า ขอแสดงความยินดีกับนางอโนชา เนื่องในโอกาสเข้ารับตําแหน่งประธานศาลฎีกา เมื่อวันที่ 1 ตุลาคม 2566 ซึ่งตนขอให้งานที่ตั้งใจขับเคลื่อนสําเร็จลุล่วงไปด้วยดี โดยการที่ตนพร้อมคณะ มาเข้าพบในวันนี้ เพราะต้องการขอปรึกษาหารือถึงแนวทางการพิจารณาคดียาเสพติด เนื่องจากปัจจุบันผู้ต้องขังในเรือนจํากว่า 85% เกี่ยวข้องกับคดียาเสพติด ตนจึงอยากให้ช่วยยกระดับให้คดียาเสพติด เป็นคดีสําคัญ ซึ่งถ้าท่านประธานศาลฎีกา จะกรุณาแยกคดี เป็นศาลอุทธรณ์คดียาเสพติด ก็จะเป็นสิ่งที่ช่วยให้รัฐบาล แก้ปัญหายาเสพติดได้คล่องตัวขึ้น
นายสมศักดิ์ กล่าวอีกว่า การแก้ปัญหายาเสพติดของรัฐบาล ได้เน้นการยึดอายัดทรัพย์ของเครือข่ายผู้ค้ายาเสพติด ดังนั้น ถ้ามีการแยกคดี และพิจารณาด้วยความรวดเร็ว ก็จะสามารถยึดอายัดทรัพย์ของผู้กระทําผิดไว้ได้ทัน ไม่เปิดโอกาสให้มีการโยกย้ายทรัพย์หนี รวมถึงกฎหมายยาเสพติดใหม่ ได้ให้ความสําคัญกับการยึดอายัดทรัพย์ ซึ่งต้องมีการขยายผลคิดตามมูลค่า Value-based หรือ คํานวนทรัพย์ตามความผิดที่เคยกระทําทั้งหมด โดยจะเป็นการช่วยตัดวงจรการค้ายาเสพติดได้ ซึ่งตนมองว่า เป็นการแก้ปัญหายาเสพติดแบบถึงแก่นแกน เพราะก่อนตนขับเคลื่อนเรื่องนี้ ในแต่ละปีอายัดได้ไม่เกิน 900 ล้านบาท และยึดทรัพย์ได้ไม่เกิน 20 ล้านบาท แต่หลังตนเข้ามาขับเคลื่อน ก็สามารถยึดอายัดปีสุดท้ายได้กว่า 3 หมื่นล้านบาท เพราะมูลค่ายาเสพติด สูงถึง 2 ล้านล้านบาท ตนจึงให้ความสําคัญในเรื่องนี้ และขอยืนยันว่า พร้อมสนับสนุนในเรื่องกฎหมาย ในการผลักดันเป็นศาลอุทธรณ์คดียาเสพติด
ขณะที่ นางอโนชา กล่าวว่า คดียาเสพติด ไม่ว่าศาลใด ก็ให้ความสําคัญ เพราะเป็นคดีส่วนใหญ่ของเรา ดังนั้น จึงมีการคิดว่า ต้องเตรียมความพร้อมรับคดีเหล่านี้ โดยเพื่อความรอบคอบ ตนมองว่า ควรมีแผนกคดียาเสพติด เพราะการมีแผนกคดียาเสพติด จะเป็นการรวบรวมผู้พิพากษา ที่มีความเชี่ยวชาญในเรื่องยาเสพติดทั้งหมด มาอยู่ด้วยกัน ซึ่งจะสามารถช่วยกันปรึกษาหารือในคําพิพากษาได้ โดยจะทําให้เกิดความรอบคอบมากยิ่งขึ้น ซึ่งการตั้งแผนกคดียาเสพติด ไม่ใช่เรื่องยาก เนื่องจากเป็นเรื่องภายใน ส่วนแนวคิดการแยกคดียาเสพติด เป็นศาลอุทธรณ์คดียาเสพติด เมื่อตนได้ยินท่านรองนายกรัฐมนตรีเสนอ ก็รู้สึกดีใจ เพราะเรื่องนี้ไม่สามารถทําได้โดยลําพัง ซึ่งต้องได้รับการสนับสนุนจากฝ่ายบริหาร และนิติบัญญัติด้วย
รัฐบาลไทย-ข่าวทำเนียบรัฐบาล-ทำทันที ระบบ “แจ้งเตือนภัยแบบเจาะจง” ดูแลประชาชน ด้วยเทคโนโลยี cell broadcast
วันอังคารที่ 17 ตุลาคม 2566
ทําทันที ระบบ “แจ้งเตือนภัยแบบเจาะจง” ดูแลประชาชน ด้วยเทคโนโลยี cell broadcast
.....
กระทรวงดิจิทัลเพื่อเศรษฐกิจและสังคม (DE) เผยว่าได้หารือกับ สํานักงาน กสทช. วางแนวทางทํางานในการแจ้งเตือนภัยแบบเจาะจง แบ่งเป็น
.
• ระยะเร่งด่วนภายใน 1 เดือน:
> ใช้ระบบส่ง SMS (Location Based Service) ให้ครอบคลุมทั้งประเทศ
• ระยะปานกลางโดยเร็ว:
> ใช้ระบบ Cell Broadcast เป็นระบบที่มีประสิทธิภาพสูงกว่า SMS โดยจะแจ้งเตือนแบบเจาะจงได้ทันที และมีการเตือนได้หลายรูปแบบ เช่น
- การสั่นของโทรศัพท์เคลื่อนที่และเครื่องมือสื่อสาร
- การเด้ง pop -up ของข้อความ
.
ทั้งนี้ Cell Broadcast คือระบบการส่งข้อความแบบส่งตรงจากเสาส่งสัญญาณสื่อสารในพื้นที่ ไปยังโทรศัพท์เคลื่อนที่ และเครื่องมือสื่อสาร ในพื้นที่ที่มีการติดตั้งเสาส่งสัญญาณ
.
ข้อดีคือ ส่งข้อมูลรวดเร็วและครอบคลุมทั้งพื้นที่ และ Cell Broadcast ไม่ต้องการเบอร์โทรศัพท์ รวดเร็วกว่าการส่ง SMS และสามารถทํางานได้โดย ไม่ต้องดาวน์โหลดแอปพลิเคชัน
.
กลไกและการทํางาน ประกอบด้วย:
• ทํา command center เพื่อให้ operators รู้ว่าต้องรับคําสั่งจากใคร ข้อความใด ส่งอย่างไร ซึ่ง สํานักงาน กสทช. จะออกกฎระเบียบที่เกี่ยวข้อง
• Update software ที่กระจายส่งสัญญาณ ให้ใช้ cell broadcast ได้
.
ทั้งนี้ การให้บริการแจ้งเตือนด้วยระบบ cell broadcast จะต้องมีการติดตั้งอุปกรณ์ พร้อม software สําหรับ cell broadcast ทาง สํานักงาน กสทช ได้ประสานผู้ให้บริการโทรคมนาคม เพื่อเร่งดําเนินการ ให้เสร็จพร้อมใช้ทั้งประเทศโดยเร็ว
.
อ่านเพิ่มเติม คลิกhttps://www.thaigov.go.th/news/contents/details/72996
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ระวัง! “มิจฉาชีพออนไลน์” หาก ปชช. ถูกหลอกลวงให้รีบแจ้งความที่ https://www.thaipoliceonline.com หรือ โทร. 081-866-3000
วันอังคารที่ 17 ตุลาคม 2566
ระวัง! “มิจฉาชีพออนไลน์” หาก ปชช. ถูกหลอกลวงให้รีบแจ้งความที่ https://www.thaipoliceonline.com หรือ โทร. 081-866-3000
.....
สํานักงานตํารวจแห่งชาติ เผยสถิติแจ้งความออนไลน์ผ่านhttps://www.thaipoliceonline.comตั้งแต่ 1 มี.ค. 65 – 30 ก.ย. 66 มีจํานวน 365,547 เรื่อง
.
โดยมีคดีออนไลน์ จํานวน 336,896 เกิดมูลค่าความเสียหาย 45,738,507,864 บาท แยกออกเป็น:
> คดีที่เชื่อมโยง จํานวน 166,438 เรื่อง
> คดีที่ไม่เชื่อมโยง จํานวน 170,458 เรื่อง
.
ส่วนผลการอายัดบัญชีนั้น สามารถดําเนินการอายัดได้ 167,347 บัญชี ยอดเงิน 11,251,930,652 บาท
.
ทั้งนี้ ขอให้ประชาชน ระวัง! “เว็บไซต์แจ้งความออนไลน์ปลอม” ที่มีการยิง “โฆษณา (Ad)” หลอกเหยื่อที่ต้องการแจ้งความร้องทุกข์ออนไลน์ ให้กดเข้าไปที่ลิงก์เว็บปลอม
.
หากต้องการแจ้งความออนไลน์ แนะนําให้เข้าไปที่https://www.thaipoliceonline.comหรือ โทร. สอบถามที่เบอร์ 1441 หรือ 081-866-3000
.
อ่านเพิ่มเติม คลิกhttps://www.thaigov.go.th/news/contents/details/72956
.
#ไทยคู่ฟ้า#สื่อสารรัฐบาลไทย
-------------------